पाएं अपने शहर की ताज़ा ख़बरें और फ्री ई-पेपरडाउनलोड करें
मध्यप्रदेश के साथ ही भोपाल में बुधवार से 18+ को वैक्सीन लगना शुरू हो गया। इसको लेकर युवाओं में काफी उत्साह नजर आया। भोपाल के सेकंड स्टॉप स्थित शासकीय नवीन कन्या उच्चतर माध्यमिक स्कूल में बनाए गए एकमात्र सेंटर में सुबह से ही लोगों की काफी भीड़ देखी गई। यहां वैक्सीनेशन रूम से करीब 100 मीटर से ज्यादा दूर तक लोगों की लाइन देखी गई।
भोपाल में सबसे पहले टीका मोनिका गुप्ता को लगा। उन्होंने दैनिक भास्कर से खास बातचीत में कहा- इस दिन का मैं काफी दिनों से इंतजार कर रही थीं। मेरे घर में सभी को वैक्सीन लग चुका था। सिर्फ मैं ही बची थी। जैसे ही 18+ को वैक्सीन लगाए जाने का पता चला तो सबसे पहले कोविन एप पर जाकर रजिस्ट्रेशन कराया। पहले रजिस्ट्रेशन का SMS आया। उसके बाद सुबह 9 बजे से लेकर 11 बजे का स्लॉट दिया गया। मैं सुबह 8.30 बजे ही सेंटर पहुंच गई थी। करीब डेढ़ घंटे के इंतजार के बाद सुबह 9.50 बजे पहला टीका लगा। टीका लगने के बाद काफी सुकून मिला है। सभी को वैक्सीन लगवाना चाहिए। वैक्सीन से ही हम खुद, अपने और अपनों को बचा सकते हैं।
सिस्टम की खामी के कारण इन्हें निराशा हुई
यहां सिर्फ 100 लोगों को ही पहले दिन डोज लगना था, लेकिन इससे करीब 5 गुना से ज्यादा संख्या में 18+ के लोग वैक्सीन लगने की आस में पहुंच गए। सिर्फ 100 लोगों को ही SMS के माध्यम से सुबह 9 बजे से लेकर 11 बजे तक का टीका लगने के लिए स्लाट दिया गया था, लेकिन रजिस्ट्रेशन करावा चुके 500 से अधिक ज्यादा लोग पहुंच गए। हालांकि इन्हें स्लॉट का SMS नहीं आया था, लेकिन रजिस्ट्रेशन होने को ही उन्होंने टीका लगवाने का SMS मान लिया था। इस कारण लोग सेंटर पहुंच गए। यहां उन्हें कोई बताने वाल नहीं था। ऐसे में घंटों लाइन में खड़े रहने के बाद भी जब वैक्सीन नहीं लग पाया, तो लोगों को काफी निराशा हुई।
नियमों का पालन नहीं हुआ
शासकीय नवीन स्कूल में पहली बार बनाए गए सेंटर में पुलिस और प्रशासन की टीम तो थी, लेकिन कोरोना गाइडलाइन का पालन नजर नहीं आया। लोगों की भीड़ अधिक होने के कारण सोशल डिस्टेंसिंग की धज्जियां उड़ती रहीं। इसके साथ ही वैक्सीनेशन में देरी के कारण लोगों की पुलिस और मेडकी स्टॉफ से झड़प भी हुई। लोगों ने इस तरह वैक्सीन कार्यक्रम में अव्यवस्था होने पर खरी खोटी भी सुनाई।
सुबह 10.30 बजे लगी लिस्ट
सुबह 9 बजे से वैक्सीनेशन कार्यक्रम शुरू होना था। इसके लिए सुबह 10 बजे चिकित्सा शिक्षा मंत्री विश्वास सारंग के आने का कार्यक्रम तय था, लेकिन मुख्यमंत्री से मीटिंग के चलते वे सेंटर पर नहीं पहुंच पाए। इस कारण 18+ को पहला टीका 9.50 पर लगा, जबकि अन्य 45+ को टीका लगने में भी देर हुई। भीड़ के बीच टीका लगवाने वाले लोगों ने इस तरह की व्यवस्था को लेकर काफी नाराजगी जताई। व्यवस्था केा बिगड़ता देख मेडिकल स्टॉफ ने सुबह 10.30 बजे सेंटर के बाहर 18+ की लिस्ट चस्पा की गई।
कल भी 100 लोगों को टीका लगेगा
डॉक्टरों ने बताया कि गुरुवार को भी 18+ के 100 लोगों को टीका लगेगा। अभी सिर्फ हर दिन 100 लोगों को ही टीका लगेगा। यह 15 मई तक लगाए जाएंगे। लोगों को ध्यान रखना चाहिए कि कोविन एप पर रजिस्ट्रेशन कराने के बाद एक रजिस्ट्रेशन का और फिर एक स्लॉट का SMS आएगा। स्लॉट मिलने के बाद ही उक्त सेंटर पर पहुंचे। 18+ का ऑन साइड रजिस्ट्रेशन की व्यस्था नहीं है। सिर्फ ऑन लाइन रजिस्ट्रेशन करने वालों में से सिर्फ 100 को ही स्लॉट दिए जाते हैं।
MP में 18+ में वैक्सीनेशन का उत्साह:100 लोगों को लगना था टीका, भाेपाल-इंदौर समेत कई जिलों में बिना SMS मिले भी सेंटर पर पहुंच गए लोग, मायूस लौटे
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn